Diari Oficial de la Generalitat Valenciana


Sumari del DOGV 9359, del 10-06-2022 (2022/5341)

Extracte de la Resolució 19 de maig de 2022, del Rectorat de la Universitat de València, per la qual es convoca la I edició del concurs d'idees de l'Institut Interuniversitari de Desenvolupament Local de la Universitat de València i de la Diputació de València, a la millor idea d'emprenedoria innovadora per a municipis rurals i/o en risc de despoblament de la província de València per part d'estudiants de Batxillerat i/o Cicles Formatius
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9359

Data del DOGV
:   10-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5341


Data del document
:   23-05-2022

Organisme emissor
:   Universitat de València

Tipus de document
:   Extracte

Correcció d'errades

 Descriptors 

:   * distinció honorífica

Extracte de la Resolució 19 de maig de 2022, del Rectorat de la Universitat de València, per la qual es convoca la I edició del concurs d'idees de l'Institut Interuniversitari de Desenvolupament Local de la Universitat de València i de la Diputació de València, a la millor idea d'emprenedoria innovadora per a municipis rurals i/o en risc de despoblament de la província de València per part d'estudiants de Batxillerat i/o Cicles Formatius [2022/5341]  
  
  
BDNS(Identif.):631608  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions   
https://www.infosubvenciones.es/bdnstrans/GE/es/convocatoria/631608  
  
Primer. Beneficiaris  
Hi poden participar els estudiants de batxillerat i/o cicles formatius, de qualsevol modalitat, inscrits durant el curs acadèmic 2021-2022 en centres oficials d'aquesta categoria radicats en qualsevol municipi de la província de València (individualment o en grups de fins a 3 estudiants) amb la tutorització d'un professor o professora responsable del projecte.  
  
  
Segon. Objecte  
L'objecte d'aquesta convocatòria premiar la millor idea d'emprenedoria innovadora per al medi rural valencià elaborada per estudiants de batxillerat i/o cicles formatius de la província de València, matriculats durant el curs 2021-2022 en un centre oficial, i que es presenten com a candidats a aquesta convocatòria.  
La finalitat d'aquests premis és demostrar als estudiants i les estudiantes de batxillerat i/o cicles formatius de qualsevol municipi de la província de València que iniciar una activitat econòmica al medi rural és possible i, per tant, pot resultar viable residir-hi.  
  
Tercer. Bases reguladores  
https://links.uv.es/OGipI8p  
  
Quarta. Quantia  
En l'expedient escaient consta la consignació pressupostària adequada i suficient per a atendre les obligacions de despesa que puguen derivar-se d'aquest concurs.  
El premi es finança amb càrrec al capítol VII del pressupost de la Universitat de València per a 2021, orgànica 8721663122, per un import de 2.500 € euros.  
S'estableix un primer premi, per import de 1.000,00 euros, per a l'estudiant/a o els estudiants participants, i de 400,00 euros per al/la docent responsable; un segon premi per import de 500,00 euros per a l'estudiant/a o els estudiants participants, i de 200,00 euros per al/la docent responsable, i un tercer premi de 300,00 euros per a l'estudiant/a o els estudiants participants, i de 100,00 euros per al/la docent responsable.  
  
Quint. Termini de presentació de sol·licituds  
Les sol·licituds es poden presentar des del següent a la publicació de l'extracte de la convocatòria en el Diari Oficial de la Generalitat Valenciana (DOGV) fins al 31 de juliol de 2022 a les 15.00 hores.  
  
Sisè. Altres dades  
Junt amb la instància és necessari adjuntar una còpia escrita amb el desenvolupament complet de la idea.  
  
València, 23 de maig de 2022.- La vicerectora d'Innovació i Transferència (per delegació de la rectora, DOGV 11.04.2022): Rosa María Donat Beneito.